AS Coca-Cola HBC Eesti

AS Coca-Cola Hellenic Bottling Company Eesti (varasem nimi: AS Eesti Coca-Cola Joogid) on Eestis 1992. aastast tegutsev villimisettevõte, mille põhitegevuseks on The Coca-Cola Company loal karastusjookide, mittealkohoolsete ja alkohoolsete jookide, kohvi ja mineraalvee turundus ja müük Eestis. Ettevõtte tuntuimad kaubamärgid on Coca-Cola, Fanta ja Sprite, ent kokku esindab firma Eestis üle 20 erineva joogibrändi. Coca-Cola HBC Eesti on rahvusvahelise kontserni Coca-Cola HBC tütarettevõte ja moodustab osa Coca-Cola HBC Poola ja Baltimaade äriüksusest. Ettevõte annab Eestis tööd enam kui 60 inimesele Tallinnas, Tartus, Pärnus, Jõhvis ja Saaremaal. Coca-Cola HBC Eesti on Alkoholitootjate ja Maaletoojate Liidu, Eesti Kaubandus-Tööstuskoda ning Eesti Toiduainetööstuse Liidu liige. Coca-Cola karastusjooke asuti Eestis tootma juba 1980. aastatel, kui kohalikus karastusjookide tehases hakati tootma Fantat. Siiski algas suuremamahulisem Coca-Cola karastusjookide levimine Eestis pärast Nõukogude Liidu lagunemist ja Eesti taasiseseisvumist. Ametlik Coca-Cola karastusjookidele spetsialiseerunud ettevõte sai Eestis loodud 5. mail 1992, kui Coca-Cola Getränke Holding ja kohalik joogitootja AS Tallinna Karastusjoogid kirjutasid alla AS Eesti Coca-Cola Joogid asutamislepingule. Samal ajal alustas tegevust Coca-Cola Tallinna tehas, milles toodeti Coca-Cola karastusjooke kõigisse Balti riikidesse. Ettevõte kuulus Coca-Cola Balti Joogid AS koosseisu, mis koordineeris kontserni tootmist ja müüki kogu Baltikumi turul. Samuti loodi Tallinna HBC Baltikumi peakorter. 31. märtsil 2003 vahetati ettevõtte nime ja sellest ajast kannab firma nime AS Coca-Cola HBC Eesti, mis kuulub HBC äriüksuse Coca-Cola HBC Baltikum koosseisu. 2008. aastal teatas Coca-Cola HBC, et on asunud uurima võimalusi tootmist Eestist ära kolida. 2009. aasta lõpus teatas ettevõte ametlikult, et kolib karastusjookide tootmise Leetu Alytuses asuvasse tehasesse. Eestis lõpetati Coca-Cola jookide tootmine 2010. aasta aprilli lõpus. HBC säilitas Tallinnas siiski Baltikumi peakorteri ning lao- ja turustushooned. 2019. aastal liideti Coca-Cola HBC Baltikum Poola piirkonnaga üheks üksuseks ja uue Coca-Cola HBC Poola ja Baltimaade äriüksuse peakorter asus Varssavis. Seetõttu jäi Tallinn ilma peakorteri seisusest. 2021. aastast müüb Coca-Cola HBC Eestis viina, hakates Nemiroffi viina edasimüüjaks Baltikumis. Coca-Cola Coca-Cola Hellenic Bottling Company The Coca-Cola Company Coca-Cola HBC Poola ja Baltimaade koduleht The Coca-Cola Company eestikeelne koduleht "Coca-Cola kasvatas mullu Eestis jõudsalt kasumit". Postimees. 06.08.2021. "6 aasta eest mõisteti vangi Metsamaa mõrva tellinud Polištšuk". Raamatupidaja.ee. 05.05.2010. "Kõva sõna. Eestlasest sai Coca-Cola HBC grupi logistika arendusjuht". Delfi. 07.01.2021. "🟢 COCA-COLA HBC EESTI AS (10345833) - Ülevaade". Inforegister. Vaadatud 8. juunil 2023. "Coca-Cola HBC võitis maineka Dow Jonesi jätkusuutlikkuse tiitli". Bioneer. 31.01.2023. Eesti entsüklopeedia. Kd 12. 2003. Lk 47. "Liikmetest". Alkoholitootjate ja Maaletoojate Liit. Vaadatud 08.06.2023. "Liikme andmed: COCA-COLA HBC EESTI AS". Eesti Kaubandus-Tööstuskoda. Vaadatud 08.06.2023. "Liikmete nimekiri". Eesti Toiduainetööstuse Liit. Originaali arhiivikoopia seisuga 8.06.2023. Vaadatud 08.06.2023. Keian, Allan (03.05.2002). "Eesti Coca-Cola Joogid saab 10-aastaseks". Postimees. Liibak, Marko (17.06.1998). "Coca-Cola avab uue tootmisliini". Sõnumileht. Lk 11. Kallas, Riina (15.06.2010). "Coca-Cola jättis Eestisse Baltikumi peakorteri". Delfi. Hankewitz, Gert D. (04.12.2009). "Coca-Cola on otsustanud osa tootmisest Eestist ära viia". Postimees. "Coca-Cola kolis Eestist tootmise Lätti". Pärnu Postimees. 19.05.2010. Lk 1. Tramm, Tõnu (28.01.2021). "Allar Kahju: 28 riigi logistikat arendada on suur väljakutse". Äripäev. Lk 24. Kottsova, Maria, toim (08.02.2021). "Coca-Cola hakkab Eestis viina müüma". Delfi.